CELEX: 32005R0306
Language: hu
Date: 2005-02-24 00:00:00
Title: A Bizottság 306/2005/EK rendelete (2005. február 24.) a közösségi mezőgazdasági számlarendszerről szóló 138/2004/EK európai parlamenti és tanácsi rendelet I. mellékletének módosításárólEGT vonatkozású szöveg

25.2.2005   
            
            
               HU
            
            
               Az Európai Unió Hivatalos Lapja
            
            
               L 52/9
            
         A BIZOTTSÁG 306/2005/EK RENDELETE
   (2005. február 24.)
   a közösségi mezőgazdasági számlarendszerről szóló 138/2004/EK európai parlamenti és tanácsi rendelet I. mellékletének módosításáról
   (EGT vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a közösségi mezőgazdasági számlarendszerről szóló, 2003. december 5-i 138/2004/EK európai parlamenti és tanácsi rendeletre (1) és különösen annak 2. cikke (2) bekezdésére,
   mivel:
   
               (1)
            
            
               A 138/2004/EK európai parlamenti és tanácsi rendelet I. melléklete megadja a közösségi mezőgazdasági számlarendszer módszertanát (a továbbiakban: „EAA-módszertan”). A melléklet 3.056. és 3.064. pontjai példákat mutatnak be a terméktámogatásokra, illetve a termelési támogatásokra vonatkozóan a megfelelő költségvetési tételekre való hivatkozásokkal együtt. A hivatkozások némelyike már nem érvényes, ezért szükséges a két pont frissítése.
            
         
               (2)
            
            
               Az EAA-módszertan frissítésének feladatát a Bizottságra bízták.
            
         
               (3)
            
            
               Ezért a 138/2004/EK rendeletet ennek megfelelően kell módosítani.
            
         
               (4)
            
            
               Az e rendeletben előírt intézkedések összhangban vannak a 72/279/EGK tanácsi határozat (2) által létrehozott Agrárstatisztikai Állandó Bizottság véleményével,
            
         ELFOGADTA EZT A RENDELETET:
   1. cikk
   A 138/2004/EK rendelet I. melléklete az e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2005. február 24-én.
      
         
            a Bizottság részéről
         
         Joaquín ALMUNIA
         
            a Bizottság tagja
         
      
   
   
      (1)  HL L 33., 2004.2.5., 1. o.
   
      (2)  HL L 179., 1972.8.7., 1. o.
   
      MELLÉKLET
      A 138/2004/EK rendelet I. melléklete a következőképpen módosul:
      
                  1.
               
               
                  A 3.056. pont helyébe a következő pont lép:
                  
                              „3.056.
                           
                           
                              A kibocsátás alapáron történő értékelésének módszere megköveteli a terméktámogatások és az egyéb termelési támogatások közötti alapvető különbségtételt A mezőgazdasági termékekre nyújtott támogatások (1) fizethetők mezőgazdasági termelőknek, vagy más gazdasági szereplőknek is. Csak a mezőgazdasági termelőknek kifizetett terméktámogatások adódnak a termelők által az alapár eléréséhez kapott piaci árhoz. A mezőgazdasági termelőktől eltérő gazdasági szereplők részére kifizetett mezőgazdasági terméktámogatások nem szerepelnek az EAA rendszerében.”
                           
                        
                     (1)  A mezőgazdasági termelőknek fizetett mezőgazdasági terméktámogatások, beleértve a gazdálkodóknak veszteség-kifizetések formájában nyújtott támogatást (azaz olyan esetek, amelyekben az államháztartás kifizeti a mezőgazdasági termékek termelőinek a piaci átlagárak és a mezőgazdasági termékek garantált árai közötti különbséget)."
						
               
            
                  2.
               
               
                  A 3.064. pont helyébe a következő pont lép:
                  
                              „3.064.
                           
                           
                              A mezőgazdaság esetében a termeléshez kapcsolódó egyéb támogatás legfontosabb formái:
                              
                                          —
                                       
                                       
                                          bértámogatások,
                                       
                                    
                                          —
                                       
                                       
                                          kamattámogatások (vö. ESA 95, 4.37 c) pont) a rezidens termelő egységek részére nyújtott támogatások akkor is, ha tőkefelhalmozást segítenek elő (2) Valójában e folyó transzfereknek az a rendeltetése, hogy csökkentsék a termelők működési költségeit. Ezeket a számlákban a termelők javát szolgáló támogatásként kell kezelni még akkor is, ha a kamatkülönbözetet a gyakorlatban a kormányzat közvetlenül a hitelt nyújtó hitelintézetnek fizeti ki (a fizetési kritériumtól való eltérésként),
                                       
                                    
                                          —
                                       
                                       
                                          az átalányrendszerek alkalmazásából adódó hozzáadottértékadó-túlkompenzáció (vö. 3.041 és 3.042),
                                       
                                    
                                          —
                                       
                                       
                                          társadalombiztosítási járulékok és ingatlanadók átvállalása,
                                       
                                    
                                          —
                                       
                                       
                                          egyéb költségek átvállalása, például a bor és a szőlőmust magántárolási támogatása, valamint az asztali bor visszatárolása (feltéve, hogy a készlet mezőgazdasági egység tulajdonában van),
                                       
                                    
                                          —
                                       
                                       
                                          egyéb termelési támogatások:
                                       
                                    
                                          —
                                       
                                       
                                          támogatások területpihentetésre (területalapú támogatással összekapcsolt kötelező területpihentetés és önkéntes területpihentetés),
                                       
                                    
                                          —
                                       
                                       
                                          pénzügyi támogatás a gyümölcsök és zöldségek kivonására a frissáru piacról. Ezeket az összegeket gyakran piaci termelők csoportjainak fizetik, és mezőgazdaságnak nyújtott támogatásként kell kezelni őket, mivel közvetlen kompenzációt nyújtanak termeléskiesésre,
                                       
                                    
                                          —
                                       
                                       
                                          szarvasmarha-jövedelemtámogatások szezonális módosításokra (szezonalitás csökkentésére) és külterjes tartás alkalmazására,
                                       
                                    
                                          —
                                       
                                       
                                          mezőgazdasági termelés támogatása kedvezőtlenebb és/vagy hegyvidéki területeken,
                                       
                                    
                                          —
                                       
                                       
                                          egyéb, a termelés módszereinek befolyásolására szánt támogatások (külterjes tartás alkalmazása, környezetszennyezést csökkentő technológiák alkalmazása stb.),
                                       
                                    
                                          —
                                       
                                       
                                          a gazdálkodóknak a készletbe vett, befejezetlen termelésnek minősülő áruk, mint például növényi vagy állati termékek, valamint ültetvények (ha még a növekedési szakaszban vannak) (vö. 2.040–2.045) ismétlődő veszteségei kompenzálására fizetett összegek. Ezzel szemben a termelési tényezőként használt, készletbe vett áruk és/vagy ültetvények veszteségeinek kompenzálására szolgáló transzfereket egyéb tőketranszferekként kell elszámolni a tőkeszámlán.”
                                       
                                    
                        
                     (2)  Ha azonban a vissza nem térítendő támogatás kettős célt szolgál, azaz mind az adósság visszafizetésének finanszírozását, mind az erre járó kamat kifizetését, és ha nem lehetséges ezeket arányosan két elemre felosztani, a vissza nem térítendő támogatás egészét beruházási támogatásként kell kezelni."